Държавен вестник, бр. 52, 2016 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  52
изпълнение да води до значително подобрява­
не на цялостната му дейност чрез постигане 
на една или повече цели по чл. 7, ал. 4.“
5. Досегашната ал. 5 става ал. 8.
6. Създава се ал. 9:
„(9) Асоциациите на организации на про­
изводителите могат да изготвят цялостни или 
частични оперативни програми, включващи 
мерки, които са определени, но не са реали­
зирани от членуващите в тях организации 
на производители, в рамките на техни опе­
ративни програми.“
§ 14. В чл. 20б се правят следните изме­
нения:
1. Алинея 1 се изменя така:
„(1) Оперативните програми могат да 
включват дейности по популяризиране, 
насърчаване и комуникация, насочени към 
предоставяне на информация за продукти­
те или насърчаване разпространението на 
плодове и зеленчуци и/или на методите за 
тяхното производство.“
2. В ал. 2 думата „реклама“ се заменя с 
„популяризиране, насърчаване“.
3. В ал. 3 думата „Реклама“ се заменя с 
„Популяризирането, насърчаването“.
§ 15. Създават се чл. 20д и 20е:
„Чл. 20д. (1) Включените в оперативната 
програма разходи за предпроектни проучва­
ния, такси, хонорари за архитекти, инженери 
и консултанти, придобиване на ноу-хау, па­
тентни права и лицензии, извършени както 
в процеса на нейната подготовка, така и по 
време на нейното изпълнение, не могат да 
превишават:
1. 10 на сто от допустимите разходи и 
левовата равностойност на 100 000 евро;
2. действително платените разходи, дока­
зани със съответните документи.
(2) Разходите, свързани с изпълнението 
на оперативните фондове и опера­тивните 
програми, включват:
1. разходи за възнаграждения за персонал;
2. разходи за оценка и мониторинг;
3. разходи, свързани със счетоводството 
и управление на отчетността.
(3) Разходите, свързани със закупуването 
на незастроени и застроени земи, не трябва 
да надхвърлят:
1. данъчната им оценка към датата на 
придобиване или към датата на подаване 
или изменение на оперативната програма в 
зависимост от това, коя от двете оценки е 
с по-ниска стойност;
2. 10 на сто от общите допустими разходи 
на цялата оперативна програма.
(4) Разходите за прилагане на мерки за 
предотвратяване и управление на кризи по 
чл. 20, ал. 2 не трябва да надхвърлят 0,5 на 
сто от стойността на реализираната на па­
зара продукция, изчислена съгласно чл. 18, 
но не повече от една трета от разходите по 
оперативната програма. 
Чл. 20е. (1) За допустими разходи, чия­
то стойност възлиза на повече от левовата 
равностойност на 10 000 евро или са част 
от доставки или услуги на обща стойност, 
по-голяма от левовата равностойност на
10 000 евро, предложени от един доставчик, 
организацията на производители на плодове 
и зеленчуци трябва да предостави най-мал­
ко три съпоставими независими оферти в 
оригинал. Не се изисква представяне на 
съпоставими оферти при закупуване на земя, 
сгради и друга недвижима собственост, при 
придобиване на ноу-хау, патентни права и 
лицензии.
(2) Когато в случаите по ал. 1 са опре­
делени референтни цени или разходите са 
за специализирани производствени линии, 
изготвени по индивидуално технологично 
задание, се предоставя една независима 
оферта в оригинал с цел съпоставяне с 
референтните цени и определяне на осно­
вателността на предложените разходи. При 
съпоставяне на референтните цени с тези на 
оферента Разплащателната агенция одобрява 
по-малката от двете стойности. Кандидатът 
представя и заверени копия на предварител­
ни или окончателни договори с избраните 
изпълнители. Списък с разходите, за които 
са определени референтни цени, се публи­
кува на електронната страница на Държавен 
фонд „Земеделие“.
(3) Офертите по ал. 1 и 2 трябва да съдър­
жат фирмата на търговеца, срока на валид­
ност, датата на издаване, цената без ДДС, с 
посочване на нейния размер, подпис и печат 
на оферента. В случаите на доставка на маши­
ни и/или земеделска техника офертите трябва 
да съдържат вид, марка, модел, капацитет, 
мощност и други специфични технически 
данни. Организацията на производители на 
плодове и зеленчуци представя и заверени 
копия на предварителни или окончателни 
договори с избраните изпълнители.
(4) Оферентите в случаите, когато са 
местни лица, трябва да са вписани в търгов­
ския регистър, а оферентите – чуждестран­
ни лица, трябва да представят документ за 
правосубектност съгласно националното им 
законодателство. 
(5) Оферентите на строително-монтажни 
работи, местни и чуждестранни лица, трябва 
да бъдат вписани в Централния професиона­
лен регистър на строителя съгласно Закона 
за Камарата на строителите (ЗКС) и да могат 
да извършват строежи и/или отделни видове 
строителни и монтажни работи от съответ­
ната категория съгласно изискванията на 
чл. 3, ал. 2 ЗКС.